Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: a 221/2002. (X. 24.) Korm. rendelethez
Paragraph Index: 181

1. A képzési cél Matematikailag és elméletileg magas szinten képzett gazdaságmatematikusok kibocsátása, akik — az 1. számú melléklet 1. pontjában foglaltakra is tekintettel — a közgazdasági matematika, a matematikai pénzügyek és az operációkutatás területein képesek nemzetközileg elfogadott szintû alkotó és alkalmazó tevékenységet kifejteni. A gazdaságmatematikus felkészült a matematika és a közgazdaságtan együttes magas szintû ismeretén alapuló elemzõ, elõrejelzõ és modellalkotási tevékenységre. Makrogazdasági szinten a nemzetgazdaság és a világgazdaság pénzügyi folyamatainak ismerete révén elemzéseivel elõsegíti gazdaságpolitikai alternatívák kidolgozását, azok számszerûsítését, alkalmas a döntési folyamatban aktív szerepvállalásra. Képes arra, hogy a döntések következményeit értékelje, elemezze, az újabb döntések elõkészítését objektív alapokra helyezze. A gazdaságmatematikust felkészültsége alkalmassá teszi arra is, hogy bankok, nemzetközi nagyvállalatok vagy egyéb intézmények pénzügyi elemzõ, befektetési elemzõ vagy termelésirányítási feladatait ellássa. Ezáltal fontos szerepet tölt be ezen intézményeknél az egyes szakterületek és a felsõ vezetés közötti kommunikációban, értelmezni, elemezni képes az adatokat és segíti a döntéshozatalt.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes